Iron Sky -natsi vuoden 2011 Finncon/Animeconissa.
**Iron Sky** on Timo Vuorensolan ohjaama tieteiskomedia, joka julkaistiin 4. huhtikuuta 2012. Elokuva sijoittuu vuoteen 2018 ja kertoo siitä, kuinka vuonna 1945 kuun pimeälle puolelle lentäneet natsit palaavat valloittamaan maailman. Elokuva on pääosin englanninkielinen, mutta saksan kieli on myös suuressa osassa. *Iron Skyn* ensi-ilta oli 11. helmikuuta Berliinin elokuvajuhlilla, jossa se sai kriitikoilta ristiriitaisen vastaanoton. Vuonna 2012 elokuva palkittiin Hopeinen Melies -palkinnolla sekä yleisöpalkinnolla Brysselin kansainvälisillä fantasiaelokuvafestivaaleilla. Saman vuoden toukokuussa elokuvan tuottaja Tero Kaukomaa kertoi, että elokuvasta on suunnitteilla kaksi jatko-osaa.

Varusteleka toimi elokuvan pääsponsorina ja hoiti lähes kaiken puvustuksen.

Juoni
-----

Elokuva kertoo natseista, jotka vuonna 1945 pakenivat Etelämantereelta avaruuteen SS-upseeri Hans Kammlerin kehittämän teknologian turvin. He perustavat Kuun Maahan näkymättömälle puolelle Schwarze Sonnen (suom. *musta aurinko*) tukikohdan, jossa heidän oli määrä rakentaa voittamaton sotalaivasto ja vallata maapallo takaisin tilaisuuden tullen. Vuonna 2018 hyökkäyksen hetki on vihdoin käsillä, ja elokuvan päähenkilö Renate Richter lähetetään yhdessä miesystävänsä Klaus Adlerin kanssa Maahan tehtävänään salamurhata Yhdysvaltain presidentti.

Richter, Adler ja heidän kaappaamansa yhdysvaltalainen astronautti James Washington kaappaavat presidentin assistentin Vivian Wagnerin (viittaa Viiviin ja Wagneriin). He yhdistävät natsismin sanoman uudelleenvalintaan pyrkivän presidentin vaalikampanjaan. Renate alkaa kuitenkin epäillä arvojaan, kun planeetta ei osoittaudukaan odotetunlaiseksi rappiomaailmaksi.

Näyttelijät
-----------

|  |  |  |
| --- | --- | --- |
|  Julia Dietze  | … |  Renate Richter
  |
|  Götz Otto  | … |  Klaus Adler
  |
|  Christopher Kirby  | … |  James Washington
  |
|  Tilo Prückner  | … |  Doktor Richter
  |
|  Udo Kier  | … |  Wolfgang Kortzfleisch
  |
|  Peta Sergeant  | … |  Vivian Wagner
  |
|  Stephanie Paul  | … |  Yhdysvaltain presidentti
  |

Tuotanto
--------

*Iron Sky* -elokuvan ohjasi Timo Vuorensola, joka ohjasi myös Energia Productionsin edellisen *Star Wreck: In The Pirkinning* -elokuvan. Jarmo Puskalan alkuperäisideaan perustuvasta *Iron Sky* -elokuvan käsikirjoituksesta vastasivat kirjailija Johanna Sinisalo sekä tuotantoryhmään myöhemmin liittynyt Michael Kalesniko. *Star Wreck* -sarjan luoja Samuli Torssonen toimi elokuvan tuottajana ja erikoistehosteryhmän johtajana. Suomen elokuvasäätiö myönsi elokuvalle tukea yhteensä 800 000 euroa. Elokuvan ensimmäinen traileri julkaistiin 6. toukokuuta 2008 ja toinen 14. toukokuuta 2010. Elokuvassa päärooleja näyttelivät Julia Dietze, Christopher Kirby ja Götz Otto sekä muun muassa Tilo Prückner ja Udo Kier. Musiikista vastasivat slovenialainen industrial-yhtye Laibach ja Ben Watkins.

Elokuvasta oli myös kehitteillä videopeli *Iron Sky: Operation Highjump*, jonka tapahtumien oli tarkoitus toimia elokuvan johdantona. Pelin tapahtumien suunniteltiin sijoittuvan vuoteen 1945 Etelämantereella sijaitsevaan salaiseen tukikohtaan, jossa natsit rakentavat avaruusaluksia kuulentoa varten. Peliä kehittivät yhteistyössä oululainen LudoCraft ja jyväskyläläinen Alternative Games. Taloudellisten ongelmien vuoksi peliä ei koskaan julkaistu.

*Iron Skyta* kuvattiin Saksassa syksyllä 2010, ja kuvauksia jatkettiin alkuvuodesta 2011 Australiassa, jossa kuvattiin elokuvan studiokohtaukset vihreän taustan edessä. Kuvaukset saatiin valmiiksi helmikuun alussa, minkä jälkeen alkoi erikoistehosteiden tekeminen Tampereella. Alun perin kaiken piti olla valmiina lokakuussa 2011. Energia kuitenkin ilmoitti 14. maaliskuuta 2011 Twitterissä, että elokuva myöhästyy ja ilmestyy aikaisintaan vuonna 2012. Toukokuussa 2011 ilmestyneessä teaserissa ilmoitettiin elokuvan julkaisupäiväksi 4. huhtikuuta 2012, josta tuli Suomen ensi-illan päivämäärä. Elokuvan maailman ensi-ilta oli Berliinin elokuvajuhlilla 11. helmikuuta, ja 26. maaliskuuta järjestettiin Tampereella ennakkonäytös, jossa mukana olivat myös musiikin elokuvaan tehnyt slovenialainen Laibach-yhtye. Saksan ensi-ilta oli 5. huhtikuuta.

Vastaanotto
-----------

### Arvostelut

Elokuva sai ilmestyessään kriitikoilta ristiriitaisen vastaanoton; arvioita kokoavalla Rotten Tomatoes -sivustolla elokuvalla on kolmeenkymmeneenkuuteen arvosteluun perustuva 36 prosentin *rotten*-arvosana.

Monet arvostelijat pitivät elokuvan konseptista, mutta pitivät valmista elokuvaa tylsänä. Vapaa toimittaja ja elokuva-arvostelija Kalle Kinnunen suhtautui *Suomen Kuvalehden* Kuvien takaa -blogissaan elokuvaan varauksella: "Idea on tietenkin viihdyttävän kreisi, mutta *Iron Sky* ei ole lähellekään tarpeeksi rohkea."  Myös *Varietyn* Leslie Felperin piti konseptia parempana kuin elokuvaa itseään, jota hän luonnehti "laimeaksi". *The Guardianin* Andrew Pulver oli ensi-illan jälkeen pettynyt näkemäänsä: "Se ei ole kamala missään mielessä. Se ei vain ole läheskään yhtä hauska ja julkea kuin sen mahtava lähtökohta antaa odottaa." FilmSchoolRejects.com-sivuston Cole Abaiusin mielestä elokuvan käsikirjoitus oli halpa, mutta hän antoi myönteistä palautetta Julia Dietzen ja Udo Kierin rooleille. *The Hollywood Reporterin* David Rooneyn mielestä elokuvan juoni oli heikko eivätkä vitsit toimineet, mutta hänkin nosti Dietzen roolin yhdeksi elokuvan parhaista puolista. *Time Out* -lehden arvostelijan mielestä elokuva olisi tarvinnut ohjaajaa, joka ymmärtää sekä satiiria että scifiä, ja mainitsi esimerkkeinä Paul Verhoevenin ja Roland Emmerichin. Hän piti *Iron Skyta* rasittavana ja antoi sille kaksi tähteä viidestä.

Jopa kriitikot, jotka eivät pitäneet elokuvasta, pitivät sen erikoistehosteita onnistuneina. Yksi elokuvasta pitäneistä kriitikoista oli *Screen Dailyn* Mark Adams, joka nosti elokuvan hyviksi puoliksi erikoistehosteet sekä Julia Dietzen ja Götz Otton roolisuoritukset, jotka hänen mielestään pitivät tarinan koossa. Viiden tähden arvion elokuva sai *Aamulehden* Markus Määttäseltä, joka kehui Vuorensolan ohjausta ja Samuli Torssosen tiimin luomia erikoistehosteita, joita hän vertasi *Taru sormusten herrasta* -elokuvasarjan vastaaviin. Hän myös ylisti elokuvan konseptia: "Tarina Kuun pimeällä puolella hyökkäystä Maata vastaan puuhaavista natseista on niin älytön, että se imee mukaansa ihan pelkällä rohkeudellaan. Kun uskaltaa ajatella tarpeeksi ohi kaikesta muusta, syntyy lopulta suuruutta, jopa Tampereen Multisillassa, ja juuri oikeaan aikaan." *Iltalehden* Juho Rissanen puolusti elokuvaa voimakkaasti hehkuttamalla sitä parhaaksi suomalaiseksi elokuvaksi vuosiin ja vertaamalla Vuorensolaa *Sormusten herra* -trilogian ohjaajaan Peter Jacksoniin. Hän syytti elokuvaa arvostelleita suomalaiskriitikoita turhanpäiväisiin yksityiskohtiin tarttumisesta.

### Katsojamäärät ja tuotto

Elokuvan näki ensi-iltaviikollaan Suomessa, saksankielisessä Euroopassa ja Norjassa yhteensä 250 000 katsojaa. Tästä Suomen osuus oli 70 000 katsojaa.

*Iron Skyn* piti elokuvan nettisivujen mukaan saada laaja teatterilevitys myös Isossa-Britanniassa, jossa paikallinen levittäjä päätti kuitenkin esittää elokuvaa ainoastaan yhden päivän ajan 23. toukokuuta 2012.

Hyvistä katsojamääristä huolimatta *Iron Sky* aiheutti lopulta tuottajilleen miljoonaluokan tappiot ja ajoi Blind Spot Picturesin taloudellisiin vaikeuksiin. Elokuvan tuottajan Tero Kaukomaan mukaan tappiot johtuivat pitkälti siitä, että elokuva vuosi aikaisin internetin laittomille lataussivustoille ja ettei elokuvaa pystytty tarjoamaan lainkaan netin laillisissa palveluissa. *Iron Sky* on tuottanut maailmalla noin kahdeksan miljoonaa dollaria, josta Suomen osuus on noin kaksi miljoonaa dollaria.

### Palkinnot

Vuonna 2013 *Iron Sky* voitti audiovisuaalisen alan Hulda-vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland).

Jatko-osat
----------

Elokuva jatko-osa *Iron Sky: The Coming Race* sai ensi-iltansa 16. tammikuuta 2019. Pääosin kiinalaisyleisölle suunnattu toinen jatko-osa *Iron Sky: The Ark* suunniteltiin julkaistavaksi vuonna 2019.

Elokuvien tuotantoyhtiö Iron Sky Universe Oy:stä jätettiin konkurssihakemus lokakuussa 2020 maksuvaikeuksien takia.

Lähteet
-------

1. 1 2  Laibach to Provide Soundtrack for Moon Nazi Invasion in Iron Sky *Ironsky.net*.  13.5.2010. Energia Productions. Viitattu 16.2.2012. (englanniksi)
2. ↑  Invest in Iron Sky *Ironsky.net*. Energia Productions. Viitattu 11.1.2012. (englanniksi)
3. ↑  Iron Sky *boxofficemojo.com*. Box Office Mojo. Viitattu 30.3.2021. (englanniksi)
4. ↑  Elokuvavuosi 2012 Suomen elokuvasäätiö. Viitattu 22.12.2013.
5. 1 2  Crew *Ironsky.net*.  6.5.2008. Energia Productions. Viitattu 6.5.2008. (englanniksi)
6. 1 2  Lehtonen, Veli-Pekka: Iron Skylle riemukas vastaanotto Berliinin ensi-illassa *Helsingin Sanomat*.  11.2.2012. Viitattu 16.2.2012.
7. ↑  Lehtonen, Veli-Pekka: Tällainen on Iron Sky -elokuva *Helsingin Sanomat*.  11.2.2012. Viitattu 13.2.2012.
8. ↑  Kinnunen, Kalle: Kriitikot eivät lämmenneet Iron Skylle *Ilta-sanomat*.  13.2.2012. Viitattu 13.2.2012.
9. ↑  Iron Sky saamassa jatko-osia  20.5.2012. Helsingin Sanomat. Viitattu 20.5.2012.
10. ↑  Suomalaisfirma puvustaa elokuva-armeijat natseista rivisotilaisiin *Iltasanomat.fi*.  13.4.2012. Viitattu 22.12.2013.
11. ↑  Story *Ironsky.net*. Energia Productions. Viitattu 6.5.2008. (englanniksi)
12. ↑  Elokuvasäätiö tukee tieteiselokuvaa natseista kuussa *Nelonen.fi*.  10.6.2009. Viitattu 22.12.2013.
13. ↑  Meza, Ed: Julia Dietze to star in 'Iron Sky' *Variety*.  11.2.2009. Viitattu 26.4.2009. (englanniksi)
14. ↑  Matrix-näyttelijä Kirby tamperelaisfilmiin (Internet Archive) *Aamulehti*.  17.9.2010. Viitattu 22.12.2013.
15. ↑  Lähde, Antti: Brittien levitysyhtiöt kisaavat Rautataivaasta.  *Aamulehti*, 27.5.2009, s. B20.
16. ↑  Puskala, Jarmo: Iron Sky: Operation Highjump gets its game on..  4.11.2009. Energia Productions Ltd.. Viitattu 23.3.2012. (englanniksi)
17. 1 2  Iron Sky muuntuu peliksi Oulussa Yle.fi. Viitattu 18.5.2009.
18. ↑  Delahay, Matti: Synopsis being updated & Newer weapon model.  7.10.2011. Star Wreck Studios Oy Ltd.. Viitattu 23.3.2012. (englanniksi)
19. ↑  Koskenkorva, Risto: Iron Sky - Operation Highjump (2010) *www.aamudesign.com*. Aamu Design. Viitattu 20.11.2022.
20. ↑  Iron Sky on purkissa *www.pelit.fi*.  4.2.2011. Viitattu 4.2.2011.  [vanhentunut linkki]
21. ↑  Iron Skyn kuvaukset jatkuvat nyt Australiassa Yle.fi 1.1.2011 Viitattu 2.1.2011
22. ↑  Iron Sky -elokuva sai julkaisupäivän ja uuden mainosvideon *Helsingin Sanomat*.  13.5.2011. Viitattu 16.2.2012.
23. 1 2  Iron Sky (2010 film) - Technical Details *cinema.theiapolis.com*. Viitattu 3.11.2012. (englanniksi)
24. ↑  Avaruusnatsit iskevät Laibachin tahdissa  20.3.2012. Voiz.fi. Viitattu 22.3.2012.
25. ↑  Iron Sky (2012) *RottenTomatoes.com*. Viitattu 23.6.2014. (englanniksi)
26. 1 2 3  Tom: Iron Sky Review *TimeOut.com*. Viitattu 17.2.2012. (englanniksi)
27. 1 2 3  Abaius, Cole: Berlin Film Festival Review: Iron Sky is a Blitzkrieg of Boring Bad *FilmSchoolRejects.com*.  15.2.2012. Viitattu 11.2.2012. (englanniksi)
28. 1 2 3  Rooney, David: Iron Sky: Berlin Film Review *HollywoodReporter.com*.  12.2.2012. Viitattu 15.2.2012. (englanniksi)
29. 1 2  Felperin, Leslie: Iron Sky *Variety.com*.  12.2.2012. Viitattu 15.2.2012. (englanniksi)
30. ↑  Kinnunen, Kalle: Berliinin elokuvajuhlat 2012: Iron Sky nähty - suomalainen avaruusooppera on poliittista satiiria ja puskafarssia *Suomenkuvalehti.fi*.  15.2.2012. Viitattu 11.2.2012.
31. ↑  Pulver, Andrew: Berlin 2012: Iron Sky - review *Guardian.co.uk*.  13.2.2012. Viitattu 17.2.2012. (englanniksi)
32. ↑  Adams, Mark: Iron Sky *ScreenDaily.com*.  12.2.2011. Viitattu 16.2.2012. (englanniksi)
33. ↑  Määttänen, Markus: Arvio: Iron Sky on Suomen historian paras scifi-elokuva *Aamulehti.fi*.  27.3.2012. Viitattu 27.3.2012. (suomeksi)
34. ↑  Rissanen, Juho: Näkökulma: Iron Sky rautainen uroteko *Iltalehti.fi*.  3.4.2012. Viitattu 10.4.2012. (suomeksi)
35. ↑  Iron Sky -elokuvalle miljoona-aloitus *mtv3.fi*.  10.4.2012. Viitattu 11.4.2012. (suomeksi)
36. ↑  Iron Skyn ohjaaja ärähti: Britannian teatterilevitys typistyi yhteen päivään *Episodi.fi*.  7.5.2012. Viitattu 7.5.2012. (suomeksi)
37. ↑  Puukka, Päivi: Elokuvan tuottaminen Suomessa on riskibisnes *Yle Uutiset*.  30.1.2014.
38. ↑  Iron Sky (2012) *Box Office Mojo*. Viitattu 3.11.2012. (englanniksi)
39. ↑  Iron Sky palkittiin Huldalla *Filmikamari.fi*.  3.2.2013. Viitattu 19.3.2016.
40. ↑  Iron Sky The coming Race *IMDB*. Viitattu 28.1.2019.
41. ↑  Petra Ristola: Uusinta Iron Sky -elokuvaa kuvataan parhaillaan Suomessa, mutta se tehdään kiinalaiskatsojille *Yle Uutiset*.  24.1.2018. Viitattu 28.1.2019.
42. ↑  Minna Rinta-Tassi: Iron Sky -elokuvien tuotantoyhtiö on haettu konkurssiin – "Velkasumma on niin iso, ettei sitä takataskusta revitä" *Yle Uutiset*.  13.10.2020. Viitattu 13.10.2020.

Aiheesta muualla
----------------

* Elokuvan kotisivut. (englanniksi)
* *Iron Sky* Internet Movie Databasessa. (englanniksi)
* *Iron Sky* Elonetissä. (suomeksi)
* Määttä, Sakari: Iron Sky (2012). Elitisti, 2012.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Timo Vuorensola |
| --- |
|  |
| Pitkät elokuvat (ohjaus) | 
* *Star Wreck: In the Pirkinning* (2005)
* *Iron Sky* (2012)
* *Iron Sky: The Coming Race* (2019)
* *Jeepers Creepers: Reborn* (2022)

 |
|  |
| Lyhytelokuvat (ohjaus) | 
* *Norjalainen huora* (1998)
* *3 asiaa: Petri Nygård* (2013)

 |

 |